48

ISIGIDIMI SAMAXOSA, JUNE 1, 1885

fumanayo uzele zipunzi, nemiti, ufuna ukumbiwa, nokuhlahlwa. Ngako ama Ngqika, nokuba ngubani, mabahlale apo bakona bangalahli indawo zabo ngokuva udumo lokuba: “ Kuko umhlaba obanzi— ovuliweyo kwa Gcaleka.” Akukonto injalo.

Nge Tutura ne Teko elihlale libuzwa, manditi, nakuba isikolo sase Tutura sivuswe ngu Mr. Girdwood, nesikolo siko e Tako. Elo lizwe lonke limiwe nga maqaba lkakulu, selixinene nalo. Ndiyapela apa,

Andrew Gontshi.

Aloeville, Kei River, May 15th, 1885.

[Azike xa kunjalo kulawo, siya kutinina tina basele e Ngqanekeni yakwa Fekade ?—Ed. Sigidimi.]

NYATELELANI PANTSI UTYWALA.

Nkosi yam Mhleli we-Sigidimi,—Kaundifakele lam nzwana ambalwa kwelo pepa lako. Ngenye imini nge Cawa, ngexesha lesibini, ndalandela. abantu abaninzi, ndangena kwindlu yecawa e Auckland. Ukungena kwam ndafika indlu izele ngabantu, amadoda, abafazi, abafana, intombi nabantwana bonko babekona kulontlanganiso. Ukungena kwam ndandingayiqondi lentlanganiso ukuba yeyantonina, kodwa emva kokuhlala kancinane ndaqonda ukuba lentlanganiso yeyabazili botywala. Kuqala, abantu abatsha bavuma ingoma emnandi ka Mr. Mountain. Emveni koko kwabizwa amagama amalungu. Emveni koko umgcini sihlalo wanika ilungelo kwabatanda ukuteta. Ewasuka inkosikazi etile, yateta amazwi amukulu, iwabekisa kulutsha, yati: “ Bantwana bam, bulelani u Tixo oninike uncedo olungaka, ngokutumela u Mr. Mountain pakati kwenu, nelungelo elikulu kangaka le Blue Ribbon. Mandinibalisele kancinane ngexesha endandilingana nani. Besihlala no makulu u Jwarha no Nobala, bebesila futi utywala, kodwa bebengavumi ukuba sisele tina, besiti asifuni ukuba nifunde. Sibuze, siti, bunantonina? Buti ukus’pendula ‘ Sifuna ukuba zeningaseli emizini yenu nakwenda.’ Ndite ndakwenda bendigazanga ndasela, ndaqala ukububona ubunzima botywala; mna ndiyakwazi ukuteta ngabo ngenxa yokuba ndibufundile. Bendino nyana omkulu igama lingu George, wafunda ukusela, ubesiti xa avela etywaleni enxilile alike abete kakulu emnyango, nditi mna uzungalwapuli ucango Iwam, ati yena ndiya kulwapula. Ndakukumbula lo maxesha, ewe ndiyazazi iziqamo zabo, kodwa andizange ndibusele, andibufundanga kuma no bawo. Ngoku nina bantu batsha nifunda nakubazali benu ukunxila. Namhla ndiyavuya ndakubona abantu abatsha benoncedo olungaka. Ndiyambulela u Tixo ngentliziyo yam yonke ngalomsebenzi wenziwe ngu Mr. Mountain. Ndiswele imilomo eliwaka yokubulela. Akukonto yimbi bendizakuyiteta, kodwa bendizakuti bulelani u Tixo bantwana onitumele u Mr. Mountain. Ize nimtandazele. Yimfanelo yetu leyo. Mna nditi nokuba upina u Mr. Mountain, u Tixo makamsikelele, amnike amandla, nenkutalo engapezulu, ukuze abe noku- nceda abanye abantu njengati. Besisezintsizini, weza wasibonisa indlela yokupuma kwezontsizi. Ke bantwana ndiyapela apo, kodwa manditi kuni maze nitandaze, nitembeke, ningafumane nitwale igama le Ribbon yodwa, ukuze nime nqi kulomsebenzi.”

Yahlala lentokazi itete inene zodwa. Kwesuka nabanye bateta. Emva koko kwesuka u Mgcini-sihlalo, wamema bonke abangaba bafuna ukungena kulomhlambi ukuba beze ngapambili, ndibone kusuka igqiza lisiya ngapambili linxiba imityana eluhlaza. Ndi- bone omnye umzali esuka ngobunxamo eputuma umntwana wake, banxitywe ke bobabini. Ke mna ndingumhlobo wenu nonke nina nifunda Isigidimi Samaxosa. Anikalazi ibizo lam, kodwa noko ndingumhlobo wenu omkulu, enye into ndiyanitanda. Nditi ke bantu bakowetu yenzani njalo. Lemisebenzi yotywala ihambisela pambili. Ndobuye ndinixeleie ngenye imini izinto endizibonileyo, andinaxesha namhla. Ukuba nifuna ukusela. selani i Tea, ne Kofu, Namasi. Yini- na ukuba nibe ngamakoboka ka Satana? Utywala lityatanga lika Satana abopa ngalo amagqoboka, ukuze akohlwe kukupakama. Nditi nam kunye nodade lowo wase Hala, “Yelisani iziqamo, nyatelelani utywala pantsi kwenyawo zenu. Uhlanga lwakowetu luyatshabalala butywala, utywala ngumkokeli ka Satana, noko anicingi njalo nina.” Molweni nonke bantwana basemhlabeni. Igama lam ngu,

Langa.

P.S.—Andingenanga ngonmyango, ndingene ngefestile ekangele ngasentshonalanga.

UMTSHATO KA REV. M. M. MOKONE.

Pretoria, Transvaal, January 24, 1884.
TSHAWE elihle lendaba zumanene, ndiyacela mnumzana nditi kaundi-fakele lomazwana ambalwa kwelo pepa lamunene autsundu akowetu. Into ngumtshato apa obuko, ka Rev. Magena Maake Mokone, umfo owazekayo kakulu kwelase Natala, Ndiyakolwa ukuba bonke ubanga- bamkeli be Sigidimi Sama-Xosa bayamazi ngegama. Ke umfo lowo ubesele nexesha elikulu kanye ebusokeni kwuse Natala apo ; apa ku uneminyaka ekufupi esitatwini. Manditi ke umfo lowo siyakolwa ukuba namhla makabe utshata ekufupi kwiminyaka e 31 nokuba ima 32. Ke utshate no Miss Mamapola Dorothea August, okupela ko mntwana ka Mr. David S. August, ubudala yiminyaka eyi 16 nenyanga ezilishumi. Kute mini laqalwa ukumenyezwa igama apa etyalikeni, yati iramente yake yutsho esilusizi isikalo, ngenxa yokuba umsebenzi uyifikele ngexesha elibi kakulu apa e Transvaal. Sendingati ke noko abakwenzileyo besingakulindele kanye tina, kuba elilizwe lisemva kakulu, kusesemnyameni kunye, akukabiko buramente. Kupela kusayilwa uburamente ngamagama; kusalindeleke kumaxesha ezayo uburamente benene. Situke kakulu malunga ne Cawa yokupeli egameni, ukubona abanye bepete iponti nganye, abanye isheleni ngantlanu, abanye inxowa zenqolowa. abanye inkabi zegusha, abanye amakwange ehangu, nenkuku, kwamana kuba njalo. Kute sukuyihlanganisa imali yaba leli nani £5 16s. 3d., ngapandle kwento ezihambayo. Lonto ke yabanga ukuba sibe nokuti nqa kakulu tina beli lizwe, kuba into enjalo besingakumbuli ukuba ingabu nokwenzeka kwaba bantu balapa ngenxa yobulukuni babo: kuba ngabantu aboniwayo ngama

Bulu kwasebuncinaneni, batshoniswa kakulu etywaleni nase midanisweni. Ke u Rev. Mr. Mokone ndiyakolwa ukuba iminyaka mibini eyizama tempi ngelizwi le Nkosi; ezama amanxila, ehamba ebakupa ezinkantini, komidaniso. Ke okwenene ito i Nkosi yamnika amandla okuba kubeko abafumanayo ukuba bazame ukuzinikela emsebenzini we Nkosi; kuba sinokutembela kumazwi ati, ‘ Amatye la, i Nkosi inako ukuwaguqula abe lusapo ku Abraham ’ ngenxa yezitembiso ezifun’ukubonakala kule Transvaal. Ndingati ke umtshato ube ngomhla we 6 ku January, 1885. Kwatshatisa u Rev. Frederick Thos. Nicolson walapa e Pretoria, ngokuti u Rev. Owen Watkins (i Chairman) angabiko, ke wati umtshato waya kwityalike yama Ngesi, bati ko abantu bafane boyinto nje, abamhlope nabantsundu, kutshatiswa ngexesha leshumi elinanye, kute ukuba kuqitywe kwayiwa endlwini ukuba batye idinala. Kwaye kuko u Mr. William Geel, ititshala yase Jamani, no Mr. Joseph Kanyanne, um-Vangeli wase Tshatshi. Kute ke kwakugqitywa ukudliwa, wesuka umfo wase Jamani lowo wanika isiya- lo kumyeni nomtshakazi, kute ukuq'iba zabopa inqwelo ukuya kulo ntombi, ngo 3 ukumka komhla, zaya kufika kona ekuseni sekukade zilindiwe. Kwasusela kwaoko ukuvuma kwada kwasa. Kute ukupuma kwelanga kwabonakala kuyimiqodi kwimimangwana yonke ukuza emtshatweni, kuba kaloku bekutshata intombi yesidwangube. Yati lomini yaba yimigcobo kunene. Yati into eyabantle, wati umsebenzi lowo wada waya ekupeleni kungubangako zipitipiti. Kwati ke ngemini elandelayo kwabotshwa ukuyiwa emakaya, safika umfundisi u Rev. Owen Watkins, no Rev. Geo. Wearind sebefikile, ke bate noko banokukalaza kuba umtshato ungabanga nakubalindela, kwabonakaliswa kubo ukuba bekungenxa yomzalikazi, kuba engapile kakuhle, unqwe- nele ukuba abone umtshato womntwana wake. Bate nabafundisi bavuya, babesebeyitengile yonke impahla yendlu, yayimpahla efanelekileyo kanye yonke. Mandipeze mnumzetu ndiliyilo; okunye kumhla- na ndilinga ukutabata usiba njengabanye abantu. Ndingowenu

Vul’-Indlela.

INTLAULELO YE “SIGIDIMI.”

April, 1885.

|  |  |  |  |  |
| --- | --- | --- | --- | --- |
| Igama- | Umlambo. | Ihlaulelwe. |  | Inani. |
|  |  |  | £ | 8 | d |
| Mr. C. Bokwe | Lovedale | Aug. 1885 | 0 | 2 | 0 |
| „ Wm. Mpalise | Kimberley | Dec. 1885 | 0 | 4 | 0 |
| „ Richard Nukuna | Queenstown |  | 0 | 3 | 9 |
| „ F. M. Dlova | Queenstown | ,,,, | 0 | 3 | 9 |
|  | May, 1885. |  |  |  |
| Rev. W. B. Rubusana | Peelton | March 1886 | 0 | 5 | 0 |
| Mr. K. Swaartbooy | Mount Free | May 1886 | 0 | 5 | 0 |
| „ John Ntontela | Butterworth | Dec. 1884 | 0 | 5 | 0 |
| ,, Cengani Nkosana | Bedford | Dec. 1885 | 0 | 3 | 9 |
| ISAZISO KWI | TITSHALA. |  |  |  |
| kUFUNEKA i | Titshala enesiqiniselo, kwanesimilo | e |
| Theopolis, ngase Rini. Abaneziqiniselo kwanezimilo, |
| nalo ituba. Bobalela u, |  |  |  |  |

John Gaba,

 care of J. Hayton, Esq.,
 Reitfontein,

PORT ALFRED.

UMANYANO NGE MFUNDO.

INTLANGANISO-YOMNYAKA yelibandla yoba se Mgqakwebi!:, (Pirie), pantsi kwamahlati, ngolwe-Sibini evekini, ngomhla we 14 July, 1885, ngexesha le 11 kusasa. Amapepa okuxoxwa avakuleswa ngamanene ango Mr. Peter Tyamzashe, no Mr. Caleb Mahlutshana; ingxoxo yovulwa ngu Mr. Wm. K. A tsikana, eti! “ Isimo saba Ntsundu esidala, neselixa, zitelekiswe; ” no Mr James J. Bovula, ingxoxo: “ A Brief History of the Native Educa­tional Association.”

U Vice-President—Mr. J. Tengo-Jabavu, woba sesihla- lweni.

BEN. SAKUBA,

 Hon. Secretary.

Perksdale,

25th May, 1885.

OZELWEYO. — E Lovedale ngosuku lwa 30 ku April, 1885, umnikazi-mzi, inkosikazi ka Rev. Dr. Stewart,

uzele u Nyana.

KUBUBE e Dikeni (Alice) ngosuku lwa 20 ku May,
1885, u Sarah Margaret umfazi ka Rev. F. G- G.

Kayser, eminyaka inga 57, nentsuku ezi 15. Izihlobo
mazamkele lombiko.

Elipepa lishicilelwa E-Lovedale Institution ekuqalekeni
kwenyanga.